**ДО**

**ПРЕДСЕДАТЕЛЯ НА**

**ОБЩИНСКИ СЪВЕТ - ВЕНЕЦ**

**ДОКЛАДНА ЗАПИСКА**

**от НЕХРИБАН ОСМАНОВА АХМЕДОВА – КМЕТ на ОБЩИНА ВЕНЕЦ**

**ОТНОСНО:** Издаване на запис на заповед от община Венец в полза на ДФ „Земеделие”, обезпечаващ авансово плащане по договор № РД 50-174 от 04.02.2026 г по интервенция II.Ж.5 „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ за Проект „Прилагане на Стратегия за Водено от общностите местно развитие за периода 2023 - 2027 г. на територията на Местна инициативна група "Венец, Каолиново и Самуил”, сключен между Сдружение „Местна инициативна група - Венец, Каолиново и Самуил” и УО на СПРЗСР 2023 – 2027г.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Между Управляващия орган на Стратегическия план за развитие на земеделието и селските райони на Република България за периода 2023 – 2027 г.и Сдружение „Местна инициативна група - Венец, Каолиново и Самуил” бе подписано Споразумение за изпълнение на многофондова Стратегия за Водено от общностите местно развитие № РД 50-115/28.01.2026 г и Административен Договор № РД 50-174/04.02.2026г., с което се определят правата и задълженията на страните във връзка с изпълнение на Стратегията.

Съгласно споразумението, „Местна инициативна група - Венец, Каолиново и Самуил” има право да получи финансова помощ за текущи разходи и популяризиране на стратегията за ВОМР при условията и по реда на Постановление № 494 на МС от 30.12.2024 г. за определяне на правила за прилагане на подхода „Водено от общностите местно развитие" за периода 2021 - 2027 г. и Наредба № 4 от 25 октомври 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“ – „е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент.

Съгласно раздел II. „Финансово изпълнение и плащане на дейностите по управление, мониторинг и оценка на стратегията и нейното популяризиране“ от Условията за изпълнение за предоставяне на безвъзмездна финансова помощ по Процедура № BG06AFSP001-01.001 по интервенция II.Ж.5 „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на РБ за периода 2023-2027 г., авансово плащане по дейностите за управление, мониторинг, оценка и популяризиране на стратегията е допустимо при следните условия:

- всяка година – в размер до 50 на сто от стойността на определените средства за съответната година в административния договор за дейностите за управление, мониторинг, оценка на стратегията и нейното популяризиране.

- При заявяване на авансово плащане МИГ е длъжна да представи запис на заповед, издаден от публичноправен орган в полза на ДФЗ по образци, утвърдени от изпълнителния директор на ДФЗ и публикувани на ел. страница на ДФЗ, в размер на 100 на сто от стойността на авансовото плащане със срок за предявяване на плащанията, покриващ срока за изпълнение на стратегията за ВОМР за 2026 година,, удължен с 12 (дванадесет) месеца – 31.12.2027 година.

- Гаранцията се освобождава след изплащане на последното искане за плащане за срока, за който е извършено авансовото плащане.

СВОМР на „Местна инициативна група - Венец, Каолиново и Самуил” е с одобрен за 2026 г. финансов план на средствата за управление и популяризиране на стратегията (Приложение № 3 към Условията за кандидатстване по процедурата) в размер на **224 996,55 евро**. Максималният размер на авансовото плащане за текущи разходи е 50% от сумата, намалена с осигурения от МИГ финансов ресурс за управление на Стратегията за ВОМР, а именно **107 143,42 евро**.

В тази връзка е необходимо да бъде взето решение за издаване на запис на заповед в полза на ДФ „Земеделие“ в размер на **33,334% от 107 143,42 евро** (сто и седем хиляди сто четиридесет и три евро и четиридесет и два евроцента)**, а именно 35 715,18 евро** (тридесет и пет хиляди седемстотин и петнадесет евро и осемнадесет евроцента) от стойността на авансовото плащане със срок за предявяване на плащанията, покриващ срока за изпълнение на стратегията за ВОМР за 2026 година,, удължен с 12 (дванадесет) месеца – 31.12.2027 година, като бъде допуснато предварително изпълнение на Решението поради необходимост от спазване на законоустановените срокове за заявяване на авансово плащане пред Държавен фонд „Земеделие“ (ДФЗ) съгласно Постановление № 494 на МС от 30.12.2024 и Наредба № 4 от 25 октомври 2024 г.

Във връзка със заявяване на авансово плащане пред ДФ „Земеделие” - Разплащателна агенция **на основание** чл. 21, ал.1 т. 10 и т. 24, и чл. 27, ал. 4 и ал. 5 от Закона за местното самоуправление и местната администрация и договор за предоставяне на безвъзмездна финансова помощ № РД 50-174 г от 04.02.2026 по интервенция II.Ж.5 „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ за Проект №BG06AFSP001-1.001-0093-C01, сключен между УО на СПРЗСР 2023 – 2027г. и Сдружение „Местна инициативна група - Венец, Каолиново и Самуил”, седалище и адрес на управление с. Венец (9751), ул. “Кирил и Методий” №13Б, ЕИК по БУЛСТАТ 208240145, идентификационен номер по ДДС № BG ......-......, представлявано от Нехрибан Османова Ахмедова, предлагам на Общински съвет - Венец следния проект за

**Р Е Ш Е Н И Е:**

1. Упълномощава кмета на община Венец да подпише Запис на заповед, без протест и без разноски, платима на предявяване в полза на ДФ „Земеделие” в размер на 35 715,18евро (тридесет и пет хиляди седемстотин и петнадесет евро и осемнадесет евроцента) за обезпечаване на 33,334 % от заявения размер на авансово плащане по договор за предоставяне на безвъзмездна финансова помощ № РД 50-174 от 04.02.2026г. по интервенция II.Ж.5 „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ за Проект .№BG06AFSP001-1.001-0093-C01, сключен между Сдружение „Местна инициативна група Венец, Каолиново и Самуил” и УО на СПРЗСР 2023 – 2027.
2. На основание чл.60, ал.1 от АПК и във връзка с изпълнение на заложените дейности, допуска предварително изпълнение на решението.
3. Възлага на Сдружение „Местна инициативна група - Венец, Каолиново и Самуил” да подготви необходимите документи за получаване на авансовото плащане и да ги представи пред ДФ „Земеделие” - Разплащателна агенция.

**С уважение,**

**НЕХРИБАН АХМЕДОВА**

**Кмет на Община Венец**

**Съгласувал:**

Нели Иванова

*Юрисконсулт*

**Изготвил:**

Вилдан Али

*Директор на Дирекция „ПИ, ТСУ, КК“*